b"\n_START_ARTICLE_\nBA CityFlyer\n_START_SECTION_\nHistorie\n_START_PARAGRAPH_\nBritish Airways solgte i 2007 datterselskabet BA Connect til Flybe, med undtagelse af operationerne fra London City Airport, og de tilh\xc3\xb8rende ti Avro RJ100 fly der blev benyttet til ruterne ud fra den lille lufthavn i London. Dette f\xc3\xb8rte til at British Airways genoprettede deres selskab CityFlyer Express, som i 2001 var blevet integreret i BA's regionale trafik fra London Gatwick Airport. Tidligt i 2007 blev BA CityFlyer oprettet som et nyt selvst\xc3\xa6ndigt datterselskab, og det startede operationerne i marts 2007._NEWLINE_BA CityFlyer har fra starten fl\xc3\xb8jet med logoet og farverne fra British Airways, ligesom regul\xc3\xa6r ruteflyvning foreg\xc3\xa5r med BA's rutenumre."